# 17. jūlijs

**17. jūlijs** ir gada 198. diena pēc Gregora kalendāra (199. diena garajā gadā). Līdz gada beigām ir atlikušas 167 dienas.

## Vārda dienas

Aleksejs, Aleksis, Alekss

## Notikumi

* 1918. gads — pēc boļševiku partijas pavēles Jekaterinburgā tika nogalināts Krievijas cars Nikolajs II un viņa ģimene.
* 1932. gads — "Asiņainā svētdiena" Vācijas pilsētā Altonā: nacionālsociālistu mītiņam uzbruka apbruņoti komunisti, kā rezultātā bojā gāja 18 cilvēki; šiem notikumiem sekoja politisko grupējumu ielu cīņas.
* 1936. gads — Spānijā sākās pilsoņu karš.
* 1945. gads — Otrais pasaules karš: sākās Potsdamas konference.
* 1955. gads — ASV atvērta pirmā Disnejlenda.
* 1962. gads — lidmašīna X-15, kuru pilotēja Roberts Vaits, pirmoreiz pārsniedza 50 km augstumu, kas ASV ir pieņemta par kosmosa robežu.
* 1975. gads — *Apollo-Sojuz*: ASV kosmosa kuģis *Apollo* un PSRS *Sojuz-19* veica pirmo saslēgšanos starp dažādu valstu kosmosa kuģiem.
* 1976. gads — Austrumtimoru anektēja Indonēzija.
* 1979. gads — Nikaragvas prezidents Anastasio Somoza Debaile atkāpās no amata un aizbēga uz Maiami, ASV.
* 1998. gads:
	+ konferencē Romā 120 valstis nobalsoja par Starptautiskās krimināltiesas izveidi;
	+ Sanktpēterburgā tika pārapbedītas Krievijas pēdējā cara Nikolaja II un viņa ģimenes mirstīgās atliekas;
	+ cunami, kuru izraisīja zemestrīce jūrā, nopostīja 10 ciemus Papua-Jaungvinejā, bojā gāja aptuveni 1500 cilvēku, 2000 pazuda bez vēsts, tūkstošiem cilvēku palika bez pajumtes;
	+ žurnālā *Science* publicēts raksts par genoma sekvencēšanas pabeigšanu bālajai treponēmai — baktērijai, kas izraisa sifilisu.
* 2009. gads — Itālijas pilsētā Romā sākās trīspadsmitais Pasaules čempionāts ūdens sporta veidos.
* 2014. gads — Ukrainā virs separātistu kontrolētās teritorijas ar raķeti notriekta *Malaysia Airlines* lidmašīna reisā 17, bojā gāja 298 cilvēki.

## Dzimuši

* 1871. gads — Lionels Feiningers (*Lyonel Feininger*), vācu/amerikāņu mākslinieks (miris 1956. gadā)
* 1876. gads (j.s., pēc v.s. 5. jūlijā) — Maksims Ļitvinovs (*Максим Литвинов*), padomju politiķis (miris 1951. gadā)
* 1888. gads — Šmuels Josefs Agnons (שמואל יוסף עגנון), ebreju rakstnieks (miris 1970. gadā)
* 1899. gads — Džeimss Kegnijs (*James Cagney*), ASV kinoaktieris (miris 1986. gadā)
* 1903. gads — Lilita Bērziņa, latviešu aktrise (mirusi 1983. gadā)
* 1917. gads — Kenans Evrens (*Kenan Evren*), 7. Turcijas prezidents (miris 2015. gadā)
* 1920. gads — Huans Antonio Samarančs (*Juan Antonio Samaranch*), spāņu sporta funkcionārs (miris 2010. gadā)
* 1931. gads — Kerolaina Greiema (*Caroline Graham*), britu rakstniece
* 1935. gads — Donalds Saterlends (*Donald Sutherland*), kanādiešu kinoaktieris (miris 2024. gadā)
* 1939. gads — Alī Hāmenejī (*علی حسینی خامنه ای*), irāņu garīdznieks un valstsvīrs
* 1954. gads — Angela Merkele (*Angela Merkel*), Vācijas kanclere
* 1954. gads — Dž. Maikls Stražinskis (*J. Michael Straczynski*), ASV scenārists
* 1962. gads — Aleksejs Loskutovs, Latvijas jurists un politiķis
* 1963. gads:
	+ Letsijs III (*Letsie III*), Lesoto karalis
	+ Dzintars Rasnačs, Latvijas jurists un politiķis
* 1966. gads — Nemesio Osegera-Servantess (*Nemesio Oseguera Cervantes*) jeb *El Mencho*, Meksikas noziedznieks, narkokarteļa līderis (miris 2026. gadā)
* 1969. gads:
	+ F. Gērijs Grejs (*F. Gary Gray*), amerikāņu kinorežisors
	+ Jāns Kirsipū (*Jaan Kirsipuu*), igauņu riteņbraucējs
* 1972. gads — Jāps Stams (*Jaap Stam*), Nīderlandes futbolists
* 1994. gads — Viktors Lindelēfs (*Victor Lindelöf*), zviedru futbolists

## Miruši

* 1085. gads — Roberts Guiskārs (*Roberto il Guiscardo*), Apūlijas grāfs (dzimis 1015. gadā)
* 1399. gads — Jadviga (*Jadwiga*, *Hedvig*), Polijas karaliene (dzimusi 1373. gadā)
* 1790. gads — Ādams Smits (*Adam Smith*), skotu ekonomists (dzimis 1723. gadā)
* 1827. gads — Kārlis Gotlobs Zontāgs (*Carl Gottlob Sonntag*), Apgaismības laikmeta Vidzemes teologs un vēsturnieks (dzimis 1765. gadā)
* 1912. gads — Anrī Puankarē (*Henri Poincaré*), franču matemātiķis (dzimis 1854. gadā)
* 1918. gads — Nikolajs II (*Николай II*), Krievijas cars (dzimis 1868. gadā)
* 1925. gads — Loviss Korints (*Lovis Corinth*), vācu mākslinieks (dzimis 1858. gadā)
* 1967. gads — Džons Koltreins (*John Coltrane*), ASV mūziķis (dzimis 1926. gadā)
* 1974. gads — Sigurds Vīdzirkste, latviešu gleznotājs (dzimis 1928. gadā)
* 1995. gads — Huans Manuels Fanhio (*Juan Manuel Fangio*), Argentīnas autosportists (dzimis 1911. gadā)
* 2005. gads — Edvards Hīts (*Edward Heath*), britu politiķis (dzimis 1916. gadā)
* 2009. gads — Volters Kronkaits (*Walter Cronkite*), ASV žurnālists (dzimis 1916. gadā)
* 2014. gads — Henrijs Hartsfīlds (*Henry Hartsfield*), ASV astronauts (dzimis 1933. gadā)
* 2022. gads — Aldis Blumbergs, latviešu jurists un politiķis (dzimis 1969. gadā)
* 2024. gads — Čena Pejpeja (鄭佩佩, *Cheng Pei-pei*), Honkongas amerikāņu aktrise (dzimusi 1946. gadā)
* 2025. gads:
	+ Fēlikss Baumgartners (*Felix Baumgartner*), austriešu izpletņlēcējs un ekstrēmo sporta veidu pārstāvis (dzimis 1969. gadā)
	+ Udo Foigts (*Udo Voigt*), Vācijas politiķis (dzimis 1952. gadā)